Mans en vrugbaarheid - WelstandWelstand
Tuis / Advies / Mans en vrugbaarheid
Die teken van manlike onvrugbaarheid is die onvermoë om ʼn kind te verwek in die afwesigheid van ander duidelike tekens of simptome.
Manlike vrugbaarheid word meestal gediagnoseer deur middel van ʼn semenanalise waarvolgens semen getoets word vir die aantal sperme, die vorm van die sperme en die beweging van die sperme. Daar kan ook verskeie ander toetse gedoen word om vrugbaarheid te meet, waar onder ʼn fisiese ondersoek deur ʼn uroloog, ʼn skrotale skandering en bloedtoetse. ʼn Lae spermtelling is minder as 15 miljoen sperme per milliliter semen of ʼn totale spermtelling van minder as 39 miljoen per ejakulasie.
Tekens van onvrugbaarheid:
Probleme met seksuele funksies soos erektiele disfunksie of ejakulasie
Pyn, swelling of ʼn knop in die testikels
Chromosomale of hormonale abnormaliteit
ʼn Lae spermtelling
Wat veroorsaak manlike onvrugbaarheid?
Daar is verskeie oorsake, waar onder mediese en omgewingsoorsake:
Varikosele (spatare van die testikels) – die presiese rede hoekom dit onvrugbaarheid veroorsaak, is nie duidelik nie maar dit hou moontlik verband met abnormale testikulêre temperatuurregulering.
Infeksies kan spermproduksie en die gesondheid van sperm beïnvloed of keer dat sperm reg vrygestel word.
Probleme met ejakulasie kan tot gevolg hê dat semen verkeerd vrygestel word.
Sekere medikasies kan ook ʼn invloed hê op spermproduksie.
Gewasse kan ʼn direkte invloed hê op die manlike geslagorgane.
Sekere seksueel oordraagbare siektes kan ook vrugbaarheid beï
Oorblootstelling aan sekere omgewingselemente soos hitte, toksiese stowwe en chemikalieë kan spermproduksie of spermfunksie verlaag.
Gesondheids- en leefstyloorsake:
Alkohol en dwelms kan testosteroonvlakke verminder en tot vrugbaarheidsprobleme lei.
Rook het ʼn laer spermtelling tot gevolg.
Stres kan ʼn invloed hê op sekere hormone wat nodig is om sperm te produseer.
Gewig speel ook ʼn rol aangesien vetsug hormoonveranderings tot gevolg kan hê wat, vrugbaarheid kan beï
Wanneer moet ek dokter toe gaan?
Indien jy en jou maat probeer swanger raak en na ʼn jaar van onbeskermde en gereelde seks nie swanger raak nie is dit tyd om ʼn dokter te raadpleeg. Dit is ook wys om vroeër ʼn dokter te gaan sien indien jy erektiele of ejakulasieprobleme ervaar, pyn of ongemak in die testikels ervaar, ʼn familiegeskiedenis van testikulêre probleme het of vroeër sjirurgie ondergaan het in die area.
Hoe word manlike onvrugbaarheid behandel?
Sommige oorsake van manlike vrugbaarheid kan met sjirurgie reggestel word. Daar is ook medikasies wat spermproduksie en spermfunksie kan verbeter. Indien van die opsies nie werk nie is daar ander tipes behandelings spesifiek vir voortplantingdoeleindes waar sperm deur normale ejakulasie verkry word en dan byvoorbeeld gebruik kan word vir in vitro-bevrugting.